
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea anexei la Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi", transmisă cu adresa nr.P.L.x 244 din 21 aprilie 2004, înregistrată la comisie sub nr.23/71 din 2 aprilie 2004, iniţiată de domnul deputat Kerekes Karoly.



În raport de obiectul şi conţinutul său, propunerea legislativă face parte din categoria legilor ordinare.



Potrivit art.75 alin.(1) şi (3) din Constituţia României, republicată şi art.86 alin.(3) pct.1 din Regulamentul Camerei Deputaţilor, competenţa decizională în cazul acestei propuneri legislative aparţine Camerei Deputaţilor.

PREŞEDINTE,

István Antal

                                                                                  Nr.23/71/2004

RAPORT

asupra propunerii legislative pentru modificarea anexei la Legea nr.526/2003 pentru aprobarea 

Programului naţional de dezvoltare a turismului montan "Superschi în Carpaţi"


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu propunerea legislativă pentru modificarea anexei la Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi", transmisă cu adresa nr.P.L.x 244 din 21 aprilie 2004, înregistrată la comisie sub nr.23/71 din 2 aprilie 2004, iniţiată de domnul deputat Kerekes Karoly.



Potrivit art.75 alin.(1) şi (3) din Constituţia României, republicată şi art.86 alin.(3) pct.1 din Regulamentul Camerei Deputaţilor, competenţa decizională în cazul acestei propuneri legislative aparţine Camerei Deputaţilor.



Senatul României a respins această propunere legislativă în şedinţa din 15 aprilie 2004, în calitate de primă Cameră decizională.



Cu avizul nr.281/20.02.2004, Consiliul Legislativ a avizat favorabil această propunere legislativă.



Cu avizul nr.26/1821 din 28 aprilie 2004, Comisia pentru administraţie publică, amenajarea teritoriului şi echilibru ecologic a hotărât respingerea propunerii legislative.



Cu avizul nr.263 din 28 aprilie 2004, Comisia pentru buget, finanţe şi bănci a hotărât respingerea propunerii legislative.



Cu adresa nr.714 din 02.03.2004, Guvernul a transmis punctul de vedere prin care nu susţine adoptarea acestei iniţiative legislative.



Potrivit prevederilor art.60 din Regulamentul Camerei Deputaţilor, membrii comisiei au examinat propunerea legislativă în şedinţa din 21 septembrie 2004.



La dezbaterea propunerii legislative au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Transporturilor, Construcţiilor şi Turismului - doamna Adriana Matei, din partea Institutului Naţional de Cercetare Dezvoltare în Turism - domnul director general Alexandru Stancu şi iniţiatorul - domnul deputat Kerekes Karoly.



Propunerea legislativă are ca obiect de reglementare modificarea anexei la Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi" prin includerea staţiunii Sovata în acest program, ceea ce în opinia iniţiatorului "ar asigura dezvoltarea staţiunii potrivit potenţialului său real".


După examinarea proiectului de lege, membrii comisiei au hotărât cu 15 voturi pentru şi 4 voturi contra, să supună plenului Camerei Deputaţilor, spre dezbatere şi adoptare, propunerea legislativă pentru modificarea anexei la Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi", cu amendamente admise.



La lucrările şedinţei au fost prezenţi 19 deputaţi din totalul de 25 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.

A M E N D A M E N T E     A D M I S E

	Nr.

crt.
	Text iniţial
	Amendamente admise


	Motivaţia
	Camera decizională

	0
	1
	2
	3
	

	1.
	Titlul legii

LEGE

pentru modificarea anexei la Legea nr.526/2003 pentru aprobarea Programului naţional de dezvoltare a

turismului montan "Superschi în Carpaţi"

 
	Titlul legii

lege

pentru completarea Legii nr.526/2003 pentru aprobarea Programului naţional de dezvoltare 

a turismului montan "Superschi în Carpaţi"
	
	Camera Deputaţilor


	0
	
	1
	2
	3

	2.
	Articol unic - Anexa la Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi", publicată în Monitorul Oficial al României nr.901 din 16 decembrie 2003, se modifică şi va avea următorul cuprins:


	Articol unic - Legea nr.526/2003 pentru aprobarea Programului naţional de dezvoltare a turismului montan "Superschi în Carpaţi", publicată în Monitorul Oficial al României nr.901 din 16 decembrie 2003, se completează după cum urmează:

După art.8 se introduce un articol nou, art.9 cu următorul cuprins:

"Art.9. - Anexa la prezenta lege poate fi modificată şi completată prin hotărâre a Guvernului."

Dep.Istvan Antal - UDMR
Dep.Ioan Bivolaru - PSD

Dep.Aurelia Vasile - PSD

Dep.Oana Manolescu - Minorităţi
Dep.Kerekes Karoly - UDMR

	Modificarea anexei la Legea nr.526/2003 se poate face prin hotărâre a Guvernului întrucât includerea altor zone în cadrul etapelor Programului naţional de dezvoltare a turismului montan "Superschi în Carpaţi" presupune realizarea de către Institutul Naţional de Cercetare Dezvoltare în Turism a unui studiu în vederea verificării dacă zona respectivă îndeplineşte condiţiile pentru practicarea schiului sau altor sporturi de iarnă.

Conform prevederilor legii respective, un astfel de studiu se aprobă prin hotărâre a Guvernului.


	Camera Deputaţilor


                                  PREŞEDINTE,                                                                     SECRETAR,

                                    István Antal                                                                        Aurelia Vasile

Consilier,

Viorela Gondoş

